open-index/open-wikipedia-markdown huggingface dataset:
Menslike hulpbronbestuur

**Menslike hulpbronbestuur** of **personeelfunksie** is die afdeling van 'n onderneming of 'n entiteit wat verantwoordelik is vir die aanstelling, ontwikkeling en instandhouding van menslike hulpbronne (d.w.s. die werknemers) in die spesifieke onderneming. Die aktiwiteite en besluite wat oor personeel gaan moet daarop ingestel wees om die beste moontlike werknemers aan te stel, hulle op te lei en in stand te hou sodat hulle op doeltreffende wyse tot die winsgewendheid en doelwitte van die onderneming kan bydra. Aktiwiteite van hierdie afdeling sluit die werwing, keuring, plasing en behoud van personeel, in.
Produksie as sakefunksie in ondernemings

Die **produksiefunksie** of **bedryfsfunksie** is die sakefunksie wat verantwoordelik is vir die verwerking van grondstowwe tot voltooide produkte en om produksiestandaarde te stel en toe te pas. Dit behels die omskepping van grondstowwe in finale produkte deur entrepreneurskap, arbeid, masjinerie en grondstowwe te gebruik om in die behoeftes van die mark te voorsien.

Daar is vier faktore betrokke by produksie, naamlik 'n entrepreneur of bestuur, natuurlike hulpbronne, arbeid, en kapitaal.

Ru:Производство
El:Παραγωγή
Ondernemingsfinansiering

**Ondernemingsfinansiering** of **korporatiewe finansiering** is die afdeling in ondernemings wat verantwoordelik is vir die voorsiening en benutting van kapitaal, beheer oor kontantvloei, kosteberekening en kostebeheer, en skakeling met finsansiële instellings en beleggers. Die eienaar kan die kapitaal voorsien, of kan dit by instellings leen. Die aktiwiteite van hierdie funksie is om te bepaal hoeveel fondse nodig is om die onderneming te bedryf, wanneer en in watter vorm die fondse verkry sal word, en hoe fondse gebruik sal word om die onderneming se aktiwiteite te finansier.
Bemarking as sakefunksie in ondernemings

Die **bemarkingsfunksie** van 'n onderneming is verantwoordelik vir die prysvasstelling, verspreiding en advertering en bemarking van produkte of dienste. Dit behels ál die aktiwiteite wat bydra om die produk aan die verbruiker bekend te stel. Dié aktiwiteite moet ook vasstel wat die verbruikers se behoeftes is, en dit dan bevredig. Dit behels ook die oordrag van goedere van die vervaardiger na die verbruiker.

Daar is agt bemarkingsfunksies, naamlik:
* Om te bepaal waar die verbruiker is
* Berging van produkte
* Vervoer van produkte
* Sortering van produkte
* Standaardisering en gradering van produkte
* Finansiering van advertering
* Die neem van risiko's in verband met advertering
* Die uiteindelike verhoging van verkope
Gesag

**Gesag** of **outoriteit** is die vermoë van 'n persoon of organisasie om 'n ander persoon of 'n groep te lei. Gesag vorm die basis van die samelewing, sodat dit gedissiplineerd verloop en nie in anargie oorgaan nie. Die uiteinde van gesag is gewoonlik konformering en gehoorsaamheid ten opsigte van 'n voorafbepaalde stel reëls. Ongehoorsaamheid word ontmoedig en in ekstreme gevalle gestraf, terwyl goeie gedrag beloon word.

Gesag oor ander is 'n groot verantwoordelikheid en moet met groot omsigtigheid en regverdigheid benader word. Indien nie sal mense te na gekom word en kan hulle selfs teen die gesag rebelleer. Perke word gewoonlik aan gesag gestel om te verhoed dat dit nie misbruik word nie. As voorbeeld moet 'n polisieman binne die raamwerk van die landswet optree, terwyl 'n prefek slegs die skoolreëls kan toepas.

Gesag word gewoonlik in hiërargieë aangetref. So kan organisasies in vlakke van bestuur ingedeel word. In die gesin het die ouers gesag oor die kinders, maar staan ook onder gesag van die staat (landswette) en is uiteindelik aan die goddelike gesag onderdanig.

## Tipes gesag 
Daar word tussen drie tipes gesag onderskei: 

* Tradisionele gesag
: Tradisionele gesag is 'n absolute en harde gesag. In die antieke Romeinse wêreld het 'n pa absolute mag oor sy kind uitgeoefen, wat selfs daarop kon uitloop dat hy sy seun kon laat doodmaak (Clarke 2000:87).

* Charismatiese gesag
: Charismatiese gesag gaan oor positiewe beïnvloeding en oorreding. 'n Navolgenswaardige voorbeeld word dus gestel wat deur mense gevolg wil word.

* Rasioneel-Burokratiese gesag
: Burokratiese gesag is wettige of legitime gesag wat op rasionele gronde gebaseer is. Dit vind gewoonlik binne 'n bepaalde raamwerk met voorafbepaalde reëls en regulasies plaas.
Koördinering

**Koördinering** is die byeenbring van verskillende aspekte in 'n organisasie of eenheid om te verseker dat alle elemente tot voordeel van mekaar en die eenheid kan funksioneer.
Verantwoordelikheid

**Verantwoordelikheid** is die verpligting wat op die skouers van 'n persoon rus om 'n gegewe taak wat aan hom of haar opgedra is na sy of haar beste vermoë uit te voer of te verseker dat die taak voltooi word. Alhoewel gesag na ondergeskiktes gedelegeer kan word, sal die verantwoordelikheid altyd op die persoon rus aan wie die aanvanklike taak of opdrag toegeken is.
Verantwoordelikheid is die verpligting om rekenskap te kan gee.

## Sien ook 
* Mosie van wantroue
Onderneming

'n **Sakeonderneming** is 'n outonome/onafhanklike ekonomiese eenheid wat goedere en dienste binne 'n spesifieke ekonomiese stelsel produseer en lewer. Ondernemings is die nywerheid se kontakpunt met die verbruiker. Ondernemings voeg die verskillende sakefunksies bymekaar deur middel van goeie bestuur om winsgewendheid en gladde bedryfsverloop, onder meer, teweeg te bring. In die studie van bedryfsekonomie, bestaan daar drie verskillende ondernemings, naamlik klein ondernemings, medium ondernemings, en groot ondernemings. Daar is nie 'n duidelike onderskeid tussen die drie ondernemings van verskillende grootte nie. Die enigste faktor wat onderskeid tref tussen klein en groot ondernemings, is die onafhanklike eienaarskap en beheer.

## Ondernemingsvorme 
Daar bestaan verskillende soorte ondernemings, waaronder eenmansake, vennootskappe, beslote korporasies, maatskappye (privaat of publiek).
Sakefunksies

Daar is agt **sakefunksies** wat met die studie wat bedryfsekonomie verband hou, naamlik die menslike hulpbronnefunksie, die algemene bestuursfunksie, die administrasie- en inligtingsfunksie, die aankoopfunksie, die produksiefunksie- en bedryfsfunksie, die finansiële funksie, die openbare betrekkinge-funksie, en die bemarkingsfunksie.

Die manier waarop die verskillende funksies vervul word, kan verskil na gelang van die grootte van die onderneming.

Dit is van belang dat daar ook 'n oorkoepelende bestuursfunksie moet bestaan wat die afsonderlike sakefunksies koordineer - hierdie funksie lê by die top bestuur.

Die meeste ondernemings het ook dan 'n winsdoelwit wat hul nastreef binne 'n raamwerk van volhoubaarheid en om 'n goeie burger van die samelewing waarbinne hul werk, te wees.

Die doel wat 'n ondernemeing nastreef is om 'n wins te verkry deur die daarstelling van produkte en/of dienste waaraan die verbruiker 'n waarde sal heg wat groter is as die koste wat aangegaan is om dit te produseer. Die kostes waarna verwys word is die grondstowwe benodig (soos grond), kapitaal, arbeid en entrepreneurskap. Die vergoeding wat die firma vir die gebruik van hierdie produksiemiddele betaal is onderskeidelik - huur, rente, lone en wins. Hierdie produksiemiddele word deur indivdue of individuele huishoudings besit en word aan firmas beskikbaar gestel teen hierdie vergoeding.
Ryksdaalder

duimnael|Groningse ryksdaalder uit 1602
duimnael|Voor- en agterkant van 'n ryksdaalder;randskrif voorkant: *Willem III koning der ned. g.h.v.l. (groot hertog van luxemburg)randskrif agterkant: *munt van het koningryk der nederlanden 1869''

Die **ryksdaalder** (of **rijksdaalder)** was 'n Nederlandse muntstuk wat tydens die era van die Nederlandse handelsryk in groot dele van die wêreld gebruik is. Die Engelse woord *dollar* is hiervan afgelei. Die rijksdaalder het deur vervorming in die volksmond (volksetimologie) in Suid-Afrika die riksdaalder geword. Riksdaalder is steeds die aanvaarde vorm in Afrikaans.

Suid-Afrika se geldeenhede het in die vroeë dae ooreengestem met dié van die wêreld se seemoondhede. Die Spaanse mat (munt) is een van die eerste munte wat aan die Kaap die Goeie Hoop gebruik is, toe Spanje nog oor die see geheers het. Dit was ook die geldeenheid waarmee die Verenigde Oos-Indiese Kompanjie in sy vroeëre bestaan handel gedryf het. Dit is gevolg deur die Nederlandse gulden en later deur papierriksdaalders of ryksdaalders. Albei is gevolg deur die Britse pennies en silwermunte. Die papierriksdaalder, wat 59 jaar lank aan die Kaap in omloop was, is in 1841 deur sterling silwer vervang. Die nuwe geldstelsel was weldra so stewig gevestig dat dit 'n oplewing in die bankwese en die finansiële lewe aan die Kaap meegebring het.

## Bronnelys 
* *Kennis*, vol 14, 1980, bl. 2748–2749, 

## Eksterne skakels
Masturbasie

duimnael|links|180px|Manlike masturbasie

**Masturbasie** is die praktyk van selfbevrediging deur die seksuele organe met die hand te stimuleer. 

Vroeër is ook daarna as selfbevlekking verwys omdat daar geglo is dat dit tot sielkundige afwykings en uiteindelik waansin kon lei. 'n Ander term hiervoor is "onanie", afgelei van die verhaal in Genesis 38:9 waar geskryf staan: "Onan het geweet dat die kinders wat gebore sou word, nie as syne beskou sou word nie, en daarom het hy elke keer as hy met die weduwee van sy broer gemeenskap gehad het, gesorg dat sy saad op die grond kom. Hy wou nie dat daar kinders vir sy broer gebore word nie." "Onanie" is dus eerder 'n korrekte beskrywing van *coitus interruptus*, oftewel saadstorting buite die vagina. In dié geval was dit 'n beskrywing van die weiering om aan die "swaerhuwelik" gehoor te gee.

duimnael|Wedersyde masturbasie soos uitgebeeld deur die skilder Johann Nepomuk Geiger

## Begin 
Die een of ander stimulering van die seksuele organe kom by baie babas van net 'n paar maande oud voor. Luidens een ondersoek is dit die geval by meer as die helfte van babas onder die ouderdom van een jaar. Vir die meeste mans begin die doelbewuste gebruik van masturbasie as seksuele stimulasie eers tussen die ouderdom van nege en 18 jaar. In twee derdes van gevalle is masturbasie 'n man se eerste ervaring van ejakulasie of saadstorting. Vroue wat wel masturbeer, begin oor die algemeen vroeër as mans. Teen die ouderdom van 20 het net een uit vyf vroue dit al op die proef gestel, vergeleke met 92% van mans. Masturbasie is meestal die bron van mans se eerste orgasme, terwyl dit by net sowat 'n derde van vroue die geval is.

## Volwasse lewe 
Manlike masturbasie se frekwensie kan wissel van een maal of minder per maand tot een, twee of drie maal per dag. Van diegene wat masturbeer is die voorkoms sowat twee maal per dag op ouderdom 15. In die geval van vroue is dit baie minder. Die ware voorkoms van masturbasie hang baie af van opvoedingsvlak, ouderdom en huwelikstatus. Die voorkoms is die hoogste by jong mense met 'n hoë vlak van opvoeding.

## Bronne 
*Diagram Group, ''Man's Body - An Owner's Manual'', Bantam Books, London et. al., 1983.
Lichterfelder FC

**Lichterfelder FC** is 'n sokkerklub uit die hoofstad van Duitsland, Berlyn. *Lichterfelde* is 'n distrik in die suidweste van Berlyn.

Die klub is oorspronklik gestig as *FV Brandenburg Berlyn* op 20 Maart 1892. In die vroeë 1900’s het *TuFV Helvellia Berlyn* van die klub afgestig, maar in 1905 is die oorspronklike klub herstel. Die klub is ernstig verswak deur die Eerste Wêreldoorlog en het byna verdwyn, maar in 1919 het die klub met *Berliner SC 09 Brandenburg* saamgesmelt om *SV Brandenburg Berlyn* te vorm. In 1921 is daar weer met *BBC 03 Berlyn* saamgesmelt om *BBC-Brandenburg Berlyn* te vorm. Die klub het in die 1920’s vir twee seisoene op die hoogste vlak meegeding.

Teen 1929 was die klub se naam *FV Brandenburg Berlyn* en in 1933 is daar met *FC Eintracht Lankwitz* saamgesmelt. Tydens die Tweede Wêreldoorlog was die klub verplig om tydelik met *Rot-Weiß-Schöneberg* saam te smelt om 'n span in die veld te kon stoot. Na die oorlog is die klub deur die Geallieerdes ontbind, maar laat in 1945 is die klub herstig as *SG Steglitz-Friedenau* en in 1950 is die klub herdoop as *FV Brandenburg Berlyn*.

In 1971 het die span met *FC Lichterfelde* (gestig in 1912) saamgesmelt om *FV Brandenburg Lichterfelde* te vorm en in 1988 is daar weer met *Lichterfelder Sport-Union* saamgesmelt om *VfB Lichterfelde 1892* te vorm. Die huidige naam is in 2004 aangeneem.

## Stadion 
Die klub se tuisveld is die Stadion Lichterfelde in die stadsdeel Steglitz. Die stadion is tussen 1926 en 1929 gebou en was tussen 1933 en 1945 bekend as die Adolf Hitler-stadion.

## Onlangse ligaposisionering 
## Eksterne skakels 
* Amptelike klubblad
Begroting

'n **Begroting** is 'n vooruitskatting van 'n onderneming of 'n entiteit se verwagte inkomstes en uitgawes oor 'n spesifieke tydperk in die toekoms. 'n Begroting het beide 'n beplannings- en beheerfunksie. Aktiwiteite met finansiële implikasies moet beplan word en deurlopende beheer moet uitgeoefen word om te verseker dat die werklike aktiwiteite met die beplande aktiwiteite ooreenstem.

'n Begroting is gewoonlik 'n formele, geskrewe plan van toekomstige optrede wat die kategorisering van die voorgenome inkomste en uitgawes insluit en hulle aan die doelwitte koppel. Die doel van begrotings is om werk doeltreffend te help beplan, hulpbronne toe te deel en  hulpbronbenutting te help beheer en moniteer.

Daar is verskillende soorte begrotings, onder meer:
*Verkoopsbegroting — voorspelling van verwagte inkomstes uit verkope
*Aankoopbegroting — verwagte aankope van voorraad en stowwe
*Arbeidsbegroting — Verwagte personeelvoorsiening
*Kapitaalbegroting — Beoogde besteding aan vaste bates
*Navorsing- en ontwikkelingsbegroting — beoogde besteding aan ontwikkeling of verfyning van produkte, stowwe en prosedures
*Kontantbegroting — verwagte vloei van kontant en betalings
*Bedryfsbegroting — geskatte uitgawes rakende administrasie, advertensies, vervangings, en uitgawes.

## Eksterne skakels 
*
Voorraadbeheer

**Voorraadbeheer** is in enige onderneming van belang sodat die aankoopafdeling die hoeveelheid en waarde van voorraad op enige tydstip sonder voorraadopname kan bepaal. Dit moet verseker dat daar altyd genoeg voorraad voorhande is om die nodige verskeidenheid, gehalte en pryse te voorsien.

Die moet beheer oor kospryse en verkoopspryse uitoefen en deur voorraadopname diefstal, veroudering, en skade beheer. Die optimale voorraadvlak is wanneer die totale waarde van die voorraad op sy laagste is sonder die risiko dat die onderneming uit voorraad kan raak. Die koste om voorraad te hou, te verkry, en te hanteer, moet tot die minimum beperk word sonder dat voorraad uitgeput sal raak. Dit skep praktiese probleme. Dit sal groter praktiese waarde hê om perke te plaas waarbinne voorraadvlakke kan wissel.

Die aankoopafdeling moet 'n balans vind tussen die minimum voorraad in die pakhuise en die maksimum voorraad soos vereis deur die verskillende departemente. Die balans kan net verkry word as die aankoopafdeling doeltreffende beheer oor aankope, voorraad in die verskillende departemente, en voorraad in die pakhuise uitoefen.

Voorraadvlakke moet so ekonomies en doeltreffend as moontlik gehandhaaf word om tekorte te voorkom, te voorkom dat té veel voorraad gehou word, die belegging van bedryfskapitaal in vorraad so laag as moontlik te hou, en die koste om voorraad te hou so laag as moontlik te hou.

Die koste om voorraad te hou sluit in:
* Skade weens bederfde en verouderde produkte
* Verliese weens diefstal
* Finansiële kostes: rente op kapitaal, versekeringskoste, ensovoorts.
* Berginskoste: beligting, verhitting, koelbewaring, elektrisiteit, sekuriteit, huur
* Administratiewe uitgawes: voorraadrekords, dokumentasie
Infrastruktuur

[duimnael|regs|300px|Lugfoto van die [San Francisco Internasionale Lughawe en sy infrastruktuur.]]

**Infrastruktuur** is die stel fundamentele fasiliteite en stelsels wat die volhoubare funksionaliteit van huishoudings en firmas ondersteun. Dit dien 'n land, stad of ander gebied,   insluitend die dienste en fasiliteite wat nodig is vir sy ekonomie om te funksioneer.  Infrastruktuur bestaan uit openbare en private fisiese strukture soos paaie, spoorweë, brûe, tonnels, watervoorsiening, riole, elektriese netwerke en telekommunikasie (insluitend internetkonneksie en breëbandtoegang). Oor die algemeen is infrastruktuur gedefinieer as "die fisiese komponente van onderling verwante stelsels wat kommoditeite en dienste verskaf wat noodsaaklik is om sosiale lewensomstandighede moontlik te maak, te onderhou of te verbeter" en die omliggende omgewing te handhaaf.

Veral in die lig van die massiewe samelewingstransformasies wat nodig is om klimaatsverandering te versag en aan te pas, fokus kontemporêre infrastruktuurgesprekke gereeld op volhoubare ontwikkeling en groen infrastruktuur. Met erkenning van hierdie belangrikheid, het die internasionale gemeenskap beleid geskep wat gefokus is op volhoubare infrastruktuur deur middel van die Volhoubare Ontwikkelingsdoelwitte, veral Volhoubare Ontwikkelingsdoelwit 9 "Nywerheid, Innovasie en Infrastruktuur".

Een manier om tipes infrastruktuur te klassifiseer, is om hulle as twee verskillende soorte te beskou: harde infrastruktuur en sagte infrastruktuur  Harde infrastruktuur verwys na die fisiese netwerke wat nodig is vir die funksionering van 'n moderne industrie. Dit sluit paaie, brûe, spoorweë, ens in. Sagte infrastruktuur verwys na al die instellings wat die ekonomiese, gesondheids-, sosiale, omgewings- en kulturele standaarde van 'n land handhaaf. Dit sluit opvoedkundige programme, amptelike statistieke, parke en ontspanningsfasiliteite, wetstoepassingsagentskappe en nooddienste in.

## Verwysings
Klein onderneming

'n **Klein onderneming** is 'n onderneming wat onafhanklik besit en beheer word deur die eienaar wat die onderneming bestuur en wat net 'n paar mense in diens het. Sterk entrepreneursinvloed is teenwoordig weens die tekort aan andere moontlike invloede wat normaalweg in groter ondernemings teenwoordig sou wees, en gevolglik het die eienaar ook baie meer beheer oor die onderneming en die rigting wat dit inslaan. In teenstelling met algemene denke kan maatskappye ook as klein ondernemings geklassifiseer word.
Medium onderneming

'n **Medium onderneming** is 'n onderneming wat deur een of meer eienaars besit word, wat die onderneming alleen of saam met ander beheer, en tussen 100 en 500 mense in diens het. Entrepreneursinvloed neem af namate die onderneming groter word.
Krediethandel

**Krediethandel**, in teenstelling met kontanthandel, vind plaas wanneer goedere of dienste gekoop word, maar eers later daarvoor betaal word, byvoorbeeld aan die einde van die maand waarin die gekope gedoen is. Krediethandel beteken ook dat 'n sekere bedrag aan 'n lener betaal kan word. Die lener betaal die bedrag plus rente op 'n latere datum terug.

## Voordele van krediethandel 
*Die handelaar kan meer kopers lok; dit kan tot groter omset en hoër winste lei.
*Wanneer die handelaar krediet toestaan, is hy geregtig op hoër pryse vir produkte om voorsiening te maak vir die risiko van onverhaalbare skulde, en kan hy rente op die bedrag wat verskuldig is, vra.
*Deur krediet toe te staan, wen 'n handelaar die klandisiewaarde van kopers, wat gereelde klante kan word.

## Nadele van krediethandel 
*Die handelaar het meer bedryfskapitaal nodig omdat hy betalings moet maak, hoewel hy 'n groot gedeelte van sy moontlike inkomste nog nie gemaak het nie.
*Die handelaar loop altyd die risiko dat skulde nooit vereffen sal word nie.
*Die administratiewe koste om boek te hou, swak betalers op te spoor, en uitstaande skulde in te vorder, is baie hoog.
*Die koper moet hoër pryse vir krediettransaksies betaal, want die handelaar moet ál die administratiewe kostes verhaal.
*Krediethandel kan kopers aanmoedig om meer te koop as wat hulle kan bekostig.

## Bronne 
*Esterhuyse, C., Horn, D. en Liebenberg, C.: *Dinamiese bedryfstudies*; Kagiso; Pinelands, 2004.

## Sien ook 
*Kontanthandel
Kontanthandel

**Kontanthandel**, in teenstelling met krediethandel, vind plaas wanneer goedere of dienste gekoop en onmiddellik daarvoor betaal word. Sommige ondernemings beskou betaling tot ses maande ná die transaksie as kontanthandel.

## Voordele van kontanthandel 
*Die moontlikheid dat skuld nie vereffen word nie, word uitgeskakel.
*Administratiewe koste is veel laer as in die geval van krediettransaksies.
*Minder bedryfskapitaal is nodig, omdat die handelaar sy rekeninge kan betaal soos voorraad verkoop en geld ontvang word.
*Handelaars kan laer pryse met verskaffers beding as hulle kontant tot hul beskikking het wanneer hulle aankope maak.

## Nadele van kontanthandel 
*As 'n handelaar net in kontant handel dryf en nooit die geleentheid het om die koper se besonderhede te vra nie, sal daar nooit 'n gevoel van onderlinge lojaliteit wees nie.
*Kontanthandelaars kan mense verloor wat 'n salaris verdien, want hulle kan net aan die einde van die maand betaal.
*Kontanthandelaars kan die steun van mense uit die boerderygemeenskap verloor, aangesien hulle nie kan betaal voordat hulle geoes het nie.

## Sien ook 
*Krediethandel
Middelbestuur

**Middelbestuur** (of **middelvlakbestuur**) is die gedeelte van ondernemings wat die hoofde van die verskillende afdelings uitmaak. Middelbestuur doen verantwoording aan die topbestuur, en bestaan gewoonlik uit, onder meer, menslike hulpronne-, verkoops-, aankoop-, en bemarkingsbestuurders at aangestel is op grond van hul spesialiskennis. Middelbestuur verbind die topbestuur en die laerbestuur met mekaar.

## Funksies 
Die middelbestuur neem taktiese besluite, dit wil sê, hoe dinge gedoen moet word. Hulle verkry die hulpbronne wat hulle benodig om die verskillende aktiwiteite uit te voer en hulle skep 'n infrastruktuur waarbinne die afdelings moet funksioneer. Middelbestuur bepaal ook die onderneming se interne beleid, en hulle ontwikkel ook die werkplanne.

## Verantwoordelikhede 
Middelbestuur is op die praktiese en tegniese aspekte ingestel en konsentreer op die afdeling wat hulle beheer. Elkeen beheer en koördineer slegs sy of haar afdeling se aktiwiteite. Besluite wat geneem word, is van wisselende aard. Die middelbestuur handhaaf gewoonlik 'n groter fokus op die lang- en korttermynbestuur van hul afdeling. Hulle verseker ook dat hul afdeling se mikpunte bereik word, en hulle is verantwoordelik om goeie menseverhoudinge te skep.

## Bronne 
*Esterhuyse, C. · Horn, D. · Liebenberg, C.: Dinamiese bedryfstudies; Kagiso; Pinelands, 2004

## Sien ook 
*Algemene bestuur as sakefunksie in ondernemings
*Laerbestuur
*Topbestuur
Laerbestuur

**Laerbestuur**, ook bekend as **eerstelynbestuur** of **toesighoudende bestuur**, is die laagste vlak van bestuur in 'n onderneming, en doen verantwoording aan die middelbestuur. Laerbestuur bestaan hoofsaaklik uit die voormanne en werkspanleiers van 'n onderneming. Hulle word aangestel op grond van hul vermoë om werkers te lei en om opdragte te gehoorsaam en toe te sien dat hulle gehoorsaam word. Laerbestuur is die skakel tussen die topbestuur en die werkers van die onderneming.

## Funksies 
Hulle verseker dat taktiese besluite, wat deur die middelbestuur geneem word, uitgevoer word, en hulle gebruik die nodige hulpbronne en infrastruktuur om hul opdragte mee uit te voer. Laerbestuur moet oor tegniese kennis beskik. Hulle voer die onderneming se interne beleid uit.

## Verantwoordelikhede 
Laerbestuur konsentreer op die uitvoer van besluite. Hulle spoor ook die werkers tot aksie aan en oefen beheer oor hulle uit. Hulle neem roetinebesluite en is ingestel op die daaglikse uitvoering van opdragte in die bestuur van die onderneming, en moet dag-tot-dag (korttermyn) probleme oplos en probeer voorkom. Hulle beskik oor goeie kommunikasiestevaardighede omdat hulle in aanraking met werkers op grondvlak is.

## Bronne 
*Esterhuyse, C. · Horn, D. · Liebenberg, C.: Dinamiese bedryfstudies; Kagiso; Pinelands, 2004

## Sien ook 
*Algemene bestuur as sakefunksie in ondernemings
*Middelbestuur
*Topbestuur
Bemarking

[duimnael|[Steve Jobs se bemarkingsvaardighede word erken vir die herlewing van Apple Inc. en die transformasie daarvan in een van die waardevolste handelsmerke.]]
**Bemarking** is die deurlopende proses van beplanning en uitvoering van die elemente van bemarking (produk, prys, plek en promosie) van produkte, dienste of idees om ruiling tussen indiwidue en organisasies te bevorder.

Bemarking word gewoonlik as 'n kreatiewe onderneming gesien wat advertensie, verspreiding en verkope insluit. Dit is ook gemoeid met die voorsien van kliënte se toekomstige behoeftes en begeertes, wat dikwels ontdek word deur marknavorsing te doen.

Bemarking is in wese die proses waartydens 'n organisasie geskep of gestuur word om 'n produk of diens suksesvol te verkoop wat mense nie net begeer nie maar ook bereid is om te koop.

Goeie bemarking moet dus 'n aanbod of voordele vir die eindgebruiker daarstel wat waarde lewer deur middel van produkte of dienste.

## Inleiding 
'n Bemarkingsgerigde of kliëntgeoriënteerde organisasie bepaal eerstens die behoeftes van sy potensiële kliënte en bou dan sy produk of diens. Bemarkingsteorie en praktyk is gegrond op die geloof dat 'n klant 'n produk of diens gebruik omdat hulle 'n behoefte het of omdat dit hulle 'n voordeel waarneem.

Twee groot faktore in bemarking is die werf van nuwe klante en die behoud en uitbreiding van verhoudings met bestaande klante (die kliëntebasis). Wanneer 'n bemarker 'n voornemende klant oortuig het neem die basisbestuur oor. Die bestuur van die kliëntebasis verskuif die aandag op die bou van 'n verhouding, die versorging van kontakte, die verhoging van voordele wat die koper in die eerste plek oortuig het en die deurlopende verbetering van die produk/diens om die onderneming te beskerm teen indringing deur kompetisie.

Vir 'n bemarkingsplan om suksesvol te wees moet dit die behoeftes en begeertes van die verbruikers of kopers in die teikenmark in ag neem. Om 'n marksegment te probeer oortuig om iets te koop wat hulle nie soek nie is uiters duur en selde suksesvol. Bemarkers is afhanklik van die insig wat ingewin word deur marknavorsing, hetsy formeel of informeel, om te bepaal wat verbruikers wil hê en waarvoor hulle bereid is om te betaal. Bemarkers hoop dat hierdie proses hulle 'n volhoubare kompeterende voordeel sal gee. Bemarkingsbestuur is die praktiese toepassing van hierdie proses.

## Spesialisgebiede 
Spesialisgebiede in die bemarkingsveld sluit in: 

* advertensiewese en handelsmerkbestuur
* kommunikasie
* databasisbemarking
* direkte bemarking
* organisering van promosiegeleenthede
* internasionale bemarking
* internetbemarking
* nywerheidsbemarking
* marknavorsing
* openbare betrekkinge
* kleinhandel
* websoekenjin bemarking
* bemarkingstrategie
* bemarkingsplan
* strategiese bestuur
* spoedvoorlegging

## Sien ook 
* Hinderlaagbemarking

## Verwysings
Oos-Indiese Kompanjie

**Oos-Indiese Kompanjie** kan na die volgende verwys:

* Britse Oos-Indiese Kompanjie (1600)
* Deense Oos-Indiese Kompanjie (1616)
* Franse Oos-Indiese Kompanjie (1664)
* Verenigde Oos-Indiese Kompanjie (1602), 'n organisasie wat handel gedryf het met en vir kolonialisering van Asië.
* Sweedse Oos-Indiese Kompanjie (1731)
Bhoetan

**Bhoetan** (Dzongkha: འབྲུག་ཡུལ་, *Druk Yul*), amptelik die **Koninkryk Bhoetan** (འབྲུག་རྒྱལ་ཁབ་, *Druk Gyal Khap*), is 'n landingeslote land in Suid-Asië. Dit is landgebonde tussen die Volksrepubliek China in die noorde en Indië in die suide, met die Himalaja in die weste en word deur die Indiese deelstaat Sikkim van Nepal geskei. Die land is 'n demokratiese grondwetlike monargie, nadat die vorige koning, Jigme Singye Wangchuck, in 2005 bekend gemaak het dat die land van 'n absolute monargie gaan oorskakel. Die eerste verkiesing is in 2008 gehou. Bhoetan beslaan 'n oppervlakte van 38&nbsp;394&nbsp;km² en het 'n bevolking van 777&nbsp;486 in 2022 gehad.

[duimnael|links|[Nasa-Satellietbeeld van Bhoetan]]
duimnael|links|Kaart van Bhoetan
Bhoetan is na 'n burgeroorlog in die 19de eeu onder die Wangchuck-dinastie verenig en het politieke bande met die Britse Ryk gevestig. Bhoetan is nooit deur Brits-Indië beheer nie en het as 'n bufferstaat tussen die Britse besetting in die suide en die Chinese Keiserryk in die noorde gedien, saam met die onafhanklike Himalaja-koninkryke Sikkim en Nepal verder wes. Die land se hoofstad en grootste stad is Thimphu. In 1988 is Dzongkha as amptelike landstaal verklaar. Die grootste persentasie van die bevolking is Boeddhiste met ongeveer 25% Hindoes.

Bhoetan beskik oor vrugbare valleie en grasvlaktes. Die klimaat in die suide is tropies terwyl die noorde bergagtig en koud is. Die meeste inwoners van die land boer met beeste of jakke (Engels: *yaks*). Die land is van landbou, bosbou, toerisme afhanklik en die verkoop  hidroëlektriese krag aan Indië.

Bhoetan is ook bekend vir die ontwikkeling van die konsep bruto nasionale geluk (BNG). Boogskiet word as die land se nasionale sportsoort beskou, terwyl krieket in onlangse jare ook sterk groei ervaar het, veral weens die gewildheid daarvan op die Indiese subkontinent.

## Nasionale simbole 

Lêer:Sichuan Takin Juvenile 159.jpg|Die takin is Bhoetan se nasionale dier
Lêer:Corvus corax (NPS).jpg|Die raaf is Bhoetan se nasionale voël
Lêer:CupressusCashmerianaSochi.JPG|Die Bhoetaanse sipres (*Cupressus cashmeriana*) is Bhoetan se nasionale boom
Lêer:Blue Poppy Meconopsis sp Pair 1000px.jpg|Die meconopsis is Bhoetan se nasionale blom

## Verwysings 
## Bronnelys 
; Algemeen
*  
*  

## Eksterne skakels 
*
.bt

100px|regs|

**.bt** is die Internettopvlakdomein vir Bhoetan. Dit word deur *Druknet*, 'n diens van *Bhoetan Telecom* onderhou.

## Sien ook 
* Lys van Internettopvlakdomeine
* ISO 3166-2:BT

## Eksterne skakels 
* IANA se .bt-whois-inligting
* .bt NIC - domeinregistrasie
.np

**.np** is die Internettopvlakdomein vir Nepal.

## Sien ook 
* Lys van Internettopvlakdomeine

## Eksterne skakels 
* IANA .np whois informasie
* .np domeinregistrasie
Verskaffer (ekonomie)

**Verskaffers** in die ekonomie is dié persone of instansies wat goedere en dienste aan ander verskaf sodat hulle hul produkte of dienste kan maak of verkoop. 'n Onderneming wat byvoorbeeld lemoensap maak, het lemoene, die toerusting om die lemoene mee uit te druk, en bottels vir die sap, nodig.

As die verskaffer die produkte nie betyds lewer nie, sal die onderneming nie sy produk gereed kan kry om weer te verkoop nie. Betroubare verskaffers is baie belangrik vir 'n sakeonderneming wat wil seker maak dat hul produk gereed sal wees wanneer die verbruiker dit nodig het. Wanneer verbruikers weet hulle kan die produk by 'n onderneming kry wanneer hulle dit nodig het, staan hierdie tipe vertroue as verbruikersvertroue bekend.

Dit is nuttig vir sakeondernemings om langtermynverhoudinge met verskaffers op te bou om ten alle tye betroubaarheid en gehalte te verseker.
Mededinger (ekonomie)

**Mededingers** is sakeondernemings wat dieselfde of 'n soortgelyke produk of diens as ander ondernemings verksaf. Elke onderneming wat met 'n ander meeding, probeer om soveel moontlik van dieselfde klante of kliënte te kry om sy produkte te koop of om van sy dienste gebruik te maak. 'n Onderneming moet bewus wees van nuwe mededinging en sy mededingers noukeurig bestudeer omdat die mededinger die onderneming se handel en bedrywighede kan bemoeilik.

'n Onderneming moet weet wat sy posisie is met betrekking tot sy mededingers op die volgende gebiede is:
**Markaandeel:* Nuwe mededingers kan deel van die markaandeel verkry, wat die onderneming met minder verkope sal laat. Substituutprodukte kan deur mededingers aangebied word, wat tot gevolg kan hê dat verbruikers eerder húl produkte sal wil koop.
**Arbeid:* Bekwame werknemers kan die onderneming verlaat omdat hulle beter vergoedingspakkette by mededingers aangebied word.
**Kapitaal:* Finansiële instellings kan aan verskillende ondernemings verskillende finansieringskoerse bied wat mededingers kan bevoordeel.
**Materiaal:* Die bedingingsmag van kopers wat om dieselfde materiaal meeding, kan tot gevolg hê dat mededingers die materiaal teen laer kospryse bekom.

Mededinging is nodig omdat dit tot hoër produktiwiteit, tegnologiese innovering, goedere en dienste van 'n beter gehalte, en beter pryse vir verbruikers lei.
Queen

**Queen** is 'n Engelse rock-groep wat in 1970 in Londen gestig is deur die kitaarspeler Brian May, sanger Freddie Mercury en tromspeler Roger Taylor. Die groep is in 1971 met John Deacon op baskitaar aangevul. Met tientalle treffers in die jare 1970, '80, '90 en die 2000's is Queen een van die suksesvolste popgroepe in die geskiedenis. Die groep is bekend vir hul musikale veelsydigheid, geslaagde verwerkings en harmonieë en kragtige optredes. Hul optrede tydens Live Aid in 1985 is twintig jaar later in 'n peiling as die beste regstreekse optrede ooit aangewys.

Queen se groot deurbraak was in 1974 met hul treffer *Killer Queen* en die album *A Night at the Opera* 'n jaar later. Die groep het altesaam vyftien ateljee-albums, sewe regstreekse albums, twee kortspelers, tien DVD's, verskeie versamelalbums en tientalle enkelspelers uitgereik. Daarnaas het al die groeplede ook hul eie soloprojekte onderneem. Na raming het die groep wêreldwyd meer as 300&nbsp;miljoen albums verkoop.

Ná Mercury se dood in 1991 het Deacon hom uit die openbare lewe onttrek. May en Taylor werk steeds saam, en sedert 2005 saam met Paul Rodgers onder die naam Queen + Paul Rodgers.

In 2018 word die rolprent Bohemian Rhapsody uitgereik wat met vier Oscars vereer is in 2019 tydens die 91ste Oscar-toekenningsaand.

## Diskografie 
* *Queen* (1973)
* *Queen II* (1974)
* *Sheer Heart Attack*(1974)
* *A Night at the Opera* (1975)
* *A Day at the Races* (1976)
* *News of the World* (1977)
* *Jazz* (1978)
* *The Game* (1980)
* *Flash Gordon* (1980)
* *Hot Space* (1982)
* *The Works* (1984)
* *A Kind of Magic* (1986)
* *The Miracle* (1989)
* *Innuendo* (1991)
* *Made in Heaven* (1995)

## Bronne 
* Die teks is hoofsaaklik 'n vertaling uit hierdie Wikipedia-artikel .

## Verwysings 
## Eksterne skakels 
* Amptelike webtuiste
* Queen Discography
* Queen op Last.fm
Ekonomiese kwessies in Suid-Afrika

duimnael|300px|Veiligheidswagte betoog vir meer geld, 2006

Tans is daar 'n aantal **kwessies** wat die sosiale behoeftes van mense in Suid-Afrika beïnvloed.

Sommige meen dit is as gevolg van die erfenis van Suid-Afrika se Apartheid-verlede dat daar baie gemeenskappe is wat in algehele armoede leef en nie toegang het tot goedere en dienste om in hul mees basiese behoeftes te voorsien nie. Baie gemeenskappe is blykbaar nie geleenthede gegee om hul omstandighede te verbeter nie en is steeds sukkelend as gevolg van die sogenaamde onregverdige samelewing wat bestaan het.

Aan die ander kant het die sogenaamde bevrydingsorganisasies vir jare die leuse "*vryheid voor opvoeding*" voorgehou in plaas van "*vryheid deur opvoeding*". Talle skole, handboeke en ander infrastruktuur wat tot mense se beskikking gestel is, is in die proses vernietig. Gemeenskappe wat nie hierdeur beïnvloed is nie, kon hulself grotendeels ekonomies bevry.

Tans veroorsaak teen-rassisme in die vorm van regstellende-aksie dat vaardige werkers nie toegang tot die werksmark kan verkry nie. 'n Voorbeeld hiervan is die ANC se beleid van nasionaal proporsionele aanstellings, waar kleuring in die Wes-Kaap nie werk kan bekom of bevorder kan word nie, omdat die poste vir swartmense ('n minderheidsgroep in die omgewing) gereserveer is.

Die hoë aanwas van swart bevolkingsgroepe speel ook 'n rol. Groepe met 'n laer aanwas spandeer meer tyd, geld en energie aan hulle kroos, wat aan hulle beter opleidingsmoontlikhede en finansiële vooruitsigte verskaf.

'n Ander kwessie is swak grensbeheer, waar mense van ander Afrika-lande al vanaf die sogenaamde donker "Apartheidsera" oor die grense na Suid-Afrika stroom. Die mense is op soek na 'n beter lewenstandaard, en is dikwels beter geskool as plaaslike arbeiders en is soms ook bereid om vir minder geld te werk. Dit het al tot verskeie xenofobiese uitbarstings gelei.

Die rol wat vakbonde speel (gereelde stakings en onrealistiese looneise) knou ook die ekonomie. Dit gaan dikwels gepaard met geweld en die beskadiging van eiendom, wat rykdom vernietig en beleggers verder afskrik.

## Verwysings
Cygnus X-1

duimnael|regs|250px|'n Kunstenaar se voorstelling van Cygnus X-1 **Cygnus X-1** is 'n X-straaldubbelster in die sterrebeeld Swaan en sowat 8 000 ligjare vanaf die aarde. Een van die komponente hiervan is ’n swartkolk. Die ander begeleidende ster is HDE 226868. Die swartkolk is minder as 300&nbsp;km in deursnee, maar het tien tot twintig sonmassas. Kragtige x-strale word vinniger as elke duisendste van 'n sekonde uit die swartkolk gepols. Die swartkolk wentel op 'n afstand van nagenoeg 30 miljoen km om die helder, warm (30&nbsp;000&nbsp;K), blouerige ster HDE 226868, van nagenoeg dertig sonmassas. HDE 226868 stort oorverhitte gasse op ontsaglike skaal op die reuse-aangroeiskyf uit wat om die swartkolk wentel. Die invallende gasse word tot twee miljoen grade Celsius verhit soos dit meedoënloos na die swartkolk ingetrek word. Net voordat die gasse by die swartkolk instort, neem die hittegraad só geweldig toe, dat groot hoeveelhede x-strale opgewek word.

## Bronne 
*Joubert, Gideon: *Die Groot Gedagte* (1997); Tafelberg, Kaapstad
Hangbrug

[duimnael|300px|Die Golden Gate-brug in [San Francisco is een van die bekendste hangbrûe ter wêreld.]]
duimnael|300px|Die Brooklyn-brug

'n **Hangbrug** is 'n tipe brug wat nie soos die konvensionele brug gebou word nie, maar eerder hang. Voorbeelde hiervan is die Brooklyn-brug en die Golden Gate-brug.

## Metodes van versterking 
'n Hangbrug moet ten minste twee torings hê, wat gewoonlik deur hol staalbokse gebou is, maar party is ook met beton gebou. Ás dit moontlik is sal die torings op die grond gebou word, maar daar is ook maniere om die torings te kry om te dryf, wat wél veilig is. Die dek of pad hang aan lang staal kabels wat aan hoë torings naby aan die punte van die brug vas is. Die gewig word versprei deur die kabels na die torings toe, en vanaf die torings oorgeplaas na die grond.

## Funksie van materiale 
Die torings van die brug word uit hol staal bokse of beton gemaak en die kabels wat vas is aan die torings bestaan uit duisende staal drade wat styf vas gemaak en deur mekaar gevleg word sodat dit sterk genoeg is om die dek se gewig te kan dra.

## Laste en verbindings 
Nadat die torings gebou is moet daar kabels deur gesit word om die dek of teer oppervlak te dra, daar is 'n belangrike metode wat volg.
# 'n Lang kabel word oor die wiel gehang. Daar is ook 'n wiel aan die einde van altwee kante van die kabel vas geheg.
# Die een kant van die draad word gewen om die wiel van die katrol en die ander kant word geanker 
# Wanneer die rol kabel klaar is word daar eenvoudig net 'n nuwe rol kabel geheg aan die ou kabel
# Hierdie proses word herhaal totdat hulle genoeg lyne van kabel aanmekaar gedraai het. Hierdie kabels word dan toe gedraai met ander draad en geverf. Klampe word dan by sekere punte geheg, vir die toue wat die gewig van die dek moet dra.

## Sien ook 
* Kabelstutbrug
Brooklyn-brug

duimnael|Die Brooklyn-brug
duimnael|Brooklyn-brug

Die **Brooklyn-brug** is 'n bekende hangbrug en landmerk in New York (VSA). Die konstruksie van die brug het op 3 Januarie 1870 begin en is dertien jaar later eers voltooi deur Washington Augustus Roebling, seun van die oorspronklike argitek, John Augustus Roebling. Die brug is op 24 Mei 1883 vir die publiek geopen. Dit verbind Manhattan en Brooklyn in New York.

Die brug het 'n totale lengte van 1825&nbsp;m en is 26&nbsp;m breed. Op die eerste dag toe die publiek die brug kon gebruik, het reeds altesame 1&nbsp;800 motors en 150&nbsp;300 mense daaroor beweeg, wat as goed beskou is aangesien die brug $15,1&nbsp;miljoen gekos het. Gedurende die konstruksie van die brug is 27 werkers dood.

## Sien ook 
* Hangbrûe

## Eksterne skakels 
*
Sif Mons

**Sif Mons** is 'n skild- of koepelvulkaan op Venus. Dit is vernoem na Sif, die graangodin van die Skandinawiese mitologie met haar tipiese lang goue hare. Die vulkaan is 2 km hoog en 300 km in deursnee. Dit rys uit bokant die breë plato Westelike Eistla Regio, 2 300 km lank en 2 000 km breed, 'n gebied wat waarskynlik deur die opwelling van warm materie uit die binneste van die planeet ontstaan het.

## Eksterne skakels 
* NASA: Venus - Sif Mons
* 'n NASA-beeld van Sif Mons

## Bronne 
* Joubert, G: *Die Groot Gedagte* (1997); Tafelberg, Kaapstad.
VFC Plauen

** VFC Plauen** is 'n sokkerklub uit Plauen in die deelstaat Sakse in Duitsland.

Die klub is op 27 Mei 1903 gestig as *1. Vogtländischer Fußballclub Plauen*. Tydens die Derde Ryk het die klub in 1933 een seisoen in die topvlak Gauliga Sakse deurgebring.

Na die Tweede Wêreldoorlog is die klub deur die Geallieerdes ontbind, maar in 1945 is dit heropgerig as *SG Plauen-Süd*. In 1949 is die klub herdoop na *ZSG Zellwolle Plauen* en in 1950 na *BSG Rotation Plauen*. In dieselfde jaar het die klub met *BSG Sachsenverlag Plauen* saamgesmelt en in 1954 het die klub weer 'n nuwe naam gekry, *BSG Wismut Plauen*. Teen 1964 het die span al weer 'n nuwe naam gekry naamlik *BSG Motor WEMA Plauen*. Na die twee Duitslande se hereniging het die klub in 1990 sy tradisionele huidige naam teruggeneem.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
SSVg Velbert

** SSVg Velbert ** is 'n sokkerklub uit Velbert in die deelstaat Noord-Rynland-Wesfale in Duitsland.

Die klub is op 23 Februarie 1902 gestig as *Velberter FC 02*. In 1917 het die sokkerafdeling van *Turner Velberter Turnvereins 1864* met die klub saamgesmelt om *VFC 02, Spielabteilung des Velberter Turnvereins 1864* te vorm, maar na 5 jaar het die 2 groepe weer uitmekaargespat. In 1933 het die klub met *Ballspiel-Verein 07 Velbert* saamgesmelt om *Verein für Bewe-gungspiele 02/07 Velbert* te vorm.

In 1964 het die klub met *SSV Velbert 1912* saamgesmelt om die huidige klub te vorm (*SSV Velbert 1912* was die klub wat ontstaan het uit die sokkerafdeling van *Turner Velberter Turnvereins 1864* met wie die klub vir 5 jaar vanaf 1917 saamgesmelt was).

Die klub se hoogtepunt was in 1969, toe die tweedeliga Regionalliga Wes gehaal is.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Witsous

**Witsous** (soms ook genoem **Béchamelsous**) is 'n sous van Franse oorsprong wat bestaan uit meel, botter, melk, sout en peper.

## Geskiedenis 
Die heel eerste witsous was geskep deur kalfsvleis en kruie vir lang periodes in melk te smoor en dan ekstra room by te voeg. Die resep verskyn onder die benaming van béchamelsous in *Le Cuisinier françois* (1651), 'n resepteboek deur die kok van Lodewyk XIV, François Pierre (de) La Varenne (1615–1678). Die boek het 30 uitgawes oor die volgende 75 jaar gehad en word as een van die grondleggers van Franse kookkuns beskou. Die sous se Franse naam, "Béchamel", was gekies ter ere van die Markies van Nointel, Louis de Béchaimel (1603–1703), 'n howeling en finansierder van die Franse hof. Béchaimel, wat op 'n tyd ook die opsigter van Bretagne was, word soms ontereg die uitvinder van die sous genoem.

## Bestanddele en voorbereiding 
Die mees basiese vorm van die sous bestaan uit gelyke hoeveelhede botter en meel, met 'n varieërende hoeveelheid melk, afhangende van die dikte van die sous wat verlang word. Sout en peper word na smaak bygevoeg.

Die botter word verhit, waarby die meel dan toegevoeg word. Die bestanddele word gemeng en gelaat om te braai tot verkleurd. Daarvolgens word die mengsel met melk verdun, bietjie vir bietjie en gemeng tussen toevoegings om klonte te voorkom. Die mengsel word toegelaat om oor baie lae hitte geprut tot die verlangde dikte verkry is. Sout en peper word dan na smaak bygevoeg.

## Variasies 
In Frankryk word 'n lourierblaar en 'n fyn gesnipperde ui oor die algemeen tot die sous bygevoeg en in Nederland en België is dit gebruiklik om neutmuskaat by te voeg.

## Gebruike 
Witsous word gereeld in pastadisse soos lasagne en macaroni en kaas gebruik, of om gekookte groente mee te bind. Die sous vorm ook die basis vir ander souse: kaas kan bygevoeg word om 'n kaassous te vorm (ook genoem 'n Mornay-sous), of mosterd kan bygevoeg word om 'n mosterdsous te vorm.
Macaroni-en-kaas

[duimnael|250px|Macaroni-en-kaas, met 'n bros kaas- en broodkrummelkors wat met [tamatie versier is. Sedanini is i.p.v. macaroni gebruik en spek is ook by die dis gevoeg.]]

**Macaroni-en-kaas** is 'n eenvoudige pastagereg wat gemaak word deur macaroni in 'n witsous te bak, met 'n gesmelte kaaskors bo-op.

## Geskiedenis 
Die oorsprong van die dis word al dekades lank betwis: sommige mense beweer dat die Amerikaanse president Thomas Jefferson die dis aan die begin van die 19de eeu uitgevind het, terwyl sommige mense dit as 'n tradisionele Britse dis beskou. Ander weer, beweer dat die antieke Romeine, Arabiere of selfs die antieke Sjinese die dis vir die eerste keer gemaak het.

## Bestanddele en voorbereiding 
Die basiese bestanddele van die dis is gekookte macaroni waarby 'n vorm van witsous gevoeg word (daar word gereeld kaas by die witsous gevoeg om 'n kaassous te vorm). Gerasperde kaas word bo-op gestrooi en dan word die dis vir een uur in 'n matige oond (180&nbsp;°C) gebak. Die gereg word ook gereeld met tamatiesous bedien.

## Variante 
Die gereg kom in baie gedaantes voor: soms word blokkies spek, maalvleis of groente by die macaroni gevoeg. Die sous kan ook vervang word deur gewone melk of room, of verryk word met kaas of mosterd. Broodkrummels kan ook bo-oor die kaas gestrooi word om die gereg 'n bros, krokante tekstuur te gee, of selfs gegeur word deur kruie of speserye (soos basilikum) by te voeg. Tamatieskywe kan ook bo-op die kors geplaas word.

Wanneer geen macaroni verkrygbaar is nie kan ander vorms van pasta ook gebruik word.

## Bronnelys 
* S.J.A. de Villiers (2002). *Kook en Geniet*. Human & Rousseau: Kaapstad.
* S. Freeman. (1993). *The Student Pasta Cookbook.* Collins & Brown: Londen.
* *About Macaroni and Cheese* van About.com. Laaste besoek 14 Mei 2007.
* ''Macaroni and Cheese  van inmamaskitchen.com . Laaste besoek 14 Mei 2007.
Jeff Stryker

**Jeff Stryker** (gebore **Charles Casper Peyton** op 21 Augustus, 1962 in Carmi, Illinois, VSA) is 'n Amerkiaanse pornografiese filmster wat speel in gay, heteroseksuele en biseksuele volwasse rolprente. Hy woon in Kalifornië.

## Rolprentloopbaan en persoonlike lewe 
Stryker het roem in die pronografiebedryf verwerf vir sy tipies Amerikaanse aantreklikheid, sy geneigdheid tot die gebruik van vuil taal en sy reusagtige, dik penis, wat na bewering 10 duim (sowat 25 cm) lank is.

Hy is primêr bekend om sy vertonings in gay rolprente, hoewel hy 'n paar jaar lank hard teen die gay etiket baklei het en self beweer het hy is nie eers biseksueel nie, nie eers in sy privaat lewe nie. Later het hy erken hy is biseksueel en sy seksualiteit as "universeel" beskryf.

Stryker se halfbroer, "Rick Stryker", het in 'n stadium ook gay volwasse rolprente gemaak, maar ondanks sy gewildheid na 'n ruk weer die bedryf verlaat.

Stryker het 'n seun, Joseph Peyton, wat hy alleen grootgemaak het (ná 'n uitgerekte hofstryd om toesig) vandat die seun een jaar oud was.

## Videografie 
### Gay 
### Ander 
**Can I Be Your Bratwurst, please* (nie porno) deur Rosa von Praunheim 1999
**How to Enlarge Your Penis*  1993
**Jeff Stryker’s Favorite Sexual Positions*  1992     
**Stryker’s Best Powerful Sex* (heteroseksueel) 1992  
**After Death AKA Zombie 4: After Death* (nie porn) 1988  
**The Heiress*  (heteroseksueel)    
**Jamie Loves Jeff* 1987 (heteroseksueel) met Jamie Summers, Megan Lee, Nikki Nights, Tom Byron, Erica Boyer   
**Jeff Stryker: A Romance Video for Women* (heteroseksueel) 1987  
**The Switch Is On* (biseksueel)  1987
Groot onderneming

'n **Groot onderneming** is 'n tipe onderneming wat deur aandeelhouers besit word waar 'n direksie die onderneming bestuur en wat meer as 500 werknemers in diens het. 'n Swak entrepreneursinvloed word ervaar. Voorbeelde van groot ondernemings is private- en publieke maatskappye.